Hond saam in stoet na ounooi se begrafnis - Maroela Media
Daar word gereeld gesê 'n hond is die mens se beste vriend. Vir een eienares in Maleisië was dit beslis die geval.
Toe die bejaarde vrou vroeër dié maand gesterf het, het sy nie net vriende en familie agtergelaat nie, maar ook haar geliefde hond, Bobby.
Toe vriende en familie in 'n stoet na die begraafplaas ry, het hulle besef daar is nog 'n geliefde wat saam met hulle in die stoet is. Die bejaarde vrou se kleinseun, Leong Khai Wai, het besef Bobby draf saam langsaan die motors.
"Ek weet nie of iemand anders hom gesien het nie, maar ek was omtrent verbaas," sê Leong.
Toe vriende en familie by die begraafplaas aankom, het Bobby hom reg langs die gat, waar sy eienares begrawe sou word, tuisgemaak. Volgens Leong het Bobby geweier om verder 'n poot te beweeg. Selfs toe haar kis in die grond laat sak is, het Bobby net bly lê en kyk.
"Ons het nog nooit sulke soort lojaliteit in 'n hond gesien nie," sê Leong.
Bobby is nou in die sorg van Leong se oupa.
Did nou 'n mooi – hartseer storie.
Arme ou hone..ounooiloos.
Moets · 3 jare gelede
As iemand sterf wat n hond het, moet jy die hond jou laat ruik sodat hy/sy kan afskeid neem, hul kan dit ruik en dan weet hulle.
O heng dis hartseer.
Dierbaar!!! Ek hoop hull kyk verder goed na Bobby.
Hoop die hond kan aanpas —- dis regtig 'n treurige storie, maar dit bewys net weer hoe getrou is hulle. Dit maak my dag al is die met 'n traan!
Diere is so getrou aan n mens. Geen mens sal ooit so getrou kan wees nie. Hierdie is n baie hartseer maar mooi storie.
Bettie · 3 jare gelede
Hoekom leef mense langer as honde? Honde leer in 17jaar wat liefde, lojaliteit, getrouheid, vergewensgesindheid, ens is.. Vir mense neem dit langer om daarby uit te kom